## Guide for begynderarbejdet til hjælpere og mentorer.

I begynderudvalget har vi nedenfor opridset en række temaer og emner, som nye golfspillere skal orienteres om under begynderforløbet. De fleste emner er noget, vi ”garvede” tager som en selvfølge på runderne, og det kan derfor være nemt at glemme, at vi er der for at lære de nye netop disse ting. Hensigten er ikke, at det hele skal gennemgås på én gang/én runde. Så meget kan ingen alligevel huske ad gangen. Tanken er at minde os hjælpere om at orientere begynderne, når vi støder på situationerne ude på banen.

### Generelt:

* Hensyn – Sikkerhed – Fairplay – Ready golf
* Start på hul 1 – evt. på hul 10 (på hul 10 med visse forbehold).
* Områdernes navne: Se illustration nederst.
* Man er markør for hinanden – markørens rolle.
* Hver spiller skal have sin egen golfbag.
* Man må højest gå 4 sammen – i starten en god ide med kun 2 af hensyn til tempoet.
* Undgå unødig støj, snak og forstyrrende adfærd, når dine medspillere forbereder sig og skal slå.
* Styr dit evt. temperament, hvis spillet ikke kører for dig.

### Teestedet:

* Skilte: Hulnummer, hullets par, længe, index/sværhedsgrad, forhindringer.
* Ingen golfbag på teestedet.
* Bemærk hvilken bold du spiller med, og fortæl medspillere mærke, nr. og evt. kendetegn.
* Hvor må der tees op?
* Medspilleres placering.
* Hold øje med dine medspilleres bolde, så I hurtigere finder evt. skæverter. Max. ledetid 3 min.!

### Ude på hullerne

* Hovedregel: Spil bolden som den ligger.
* I turneringer spilles bolden længst fra flaget først – Vi andre spiller ready golf. OBS på sikkerhed.
* Medspilleres placering og sikkerhed ved slag.
* Råb "FORE”, hvis din bold tager retning mod, hvor andre mennesker er eller formodes at være.
* Duk dig og beskyt hovedet, hvis der bliver råbt "FORE”!
* Gå friskt tiI mellem slagene, tænk over næste slag på vejen og vær klar til at slå, når det er din tur.
* Stil din golfbag umiddelbart tæt på din bold, så du hurtigt kan komme videre efter slaget.
* Vær sikker på, at det er din bold, før du slår (det koster 2 straffeslag at slå til en forkert bold).
* Er du i tvivl om din bold kan findes, så spil en provisorisk bold.
* Luftslag tæller med.
* Læg opslået tørv på plads og træd på den. Efterlad banen som du selv ønsker at spille den.
* Vink som hovedregel igennem, hvis der kommer en hurtigere bold bag jer.
* Blinde huller: Respekter regler om slag på klokke, og lad gerne golfbag eller medspiller være synlig.
* Saml bolden op når slagene på hullet er brugt op.

### Strafområder og forhindringer:

* Hvide pæle: Out of bounds. Ny bold spilles med 1 straffeslag eller brug lokalregel E–5 med 2 straffeslag.
* Gule pæle: 2 dropmuligheder med 1 straffeslag eller spille bolden, som den ligger.
* Røde pæle: 3 dropmuligheder med 1 straffeslag eller spille bolden, som den ligger (ej hvis grøn top).
* Blå pæle: 1 dropmulighed uden straf eller spille bolden, som den ligger (ej hvis farvet top).
* Uspillelig bold: Kan erklæres hvor som helst uden for strafområder – 3 drop muligheder, 1 straffeslag.
* Frit drop: Unormale baneforhold – Ikke flytbare forhindringer – midlertidigt vand – fæstnet bold.......
* Flytbare forhindringer og løse naturgenstande.

### Bunker:

* Beskyt bunkerkanterne – gå ned i bunker ved de laveste kanter.
* Riv altid efter dig i bunker – efterlad den som du selv ønsker at finde den.
* Placér riven rigtigt: Helt nede i bunker, tæt på kanten og med tænderne parallelt med spilleretningen.

### Green:

* Golfbag og trolleys på green og forgreen er ikke tilladt.
* Når bolden er på green, stilles golfbag ved udgang til næste tee.
* Trolleys må aldrig køre aldrig mellem greenbunker og green.
* Nedslagsmærker skal rettes op, og det gør ikke noget at tage et ekstra eller to, hvis der er tid. .
* Markering af bold på green.
* Træd ikke og kast ikke skygge på medspillernes puttelinie.
* Når sidste bold er i hul, skynder man sig videre. Scorekort føres på næste teested.

*God runde*

*Begynderudvalget AGC*

